**Izziņa par atzinumos sniegtajiem iebildumiem**

|  |
| --- |
| Ministru kabineta noteikumu projekts “Grozījumi Ministru kabineta 2017.gada 25.aprīļa noteikumos Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu”” |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums:  | 07.02.2019, 24.04.2019, 27.05.2019., 12.06.2019., 28.01.2020., 03.02.2020 |
|  |  |
| Saskaņošanas dalībnieki | Tieslietu ministrija, Finanšu ministrija, Latvijas Pašvaldību savienība, Latvijas Brīvo arodbiedrību savienība, Latvijas Tirdzniecības un rūpniecības kamera |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Noteikumu projekta 3.punkts:**“3. Izteikt 16.punktu šādā redakcijā:“16. Ekonomikas ministrija līdz katra ceturkšņa pirmā mēneša piektajam datumam nodrošina šādu iemaksu ieskaitīšanu valsts energoefektivitātes fondā:16.1. atbildīgo pušu veikto iemaksu valsts obligātā enerģijas ietaupījuma mērķa sasniegšanai;16.2. energoefektivitātes nodevu saskaņā ar Energoefektivitātes likuma 13.panta septīto daļu.”” | **Tieslietu ministrijas 22.02.2019. atzinuma 1.iebildums:**“1. Projekta 3. punkts paredz izteikt Ministru kabineta 2017. gada 25. aprīļa noteikumu Nr. 221 "Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu" (turpmāk – noteikumi) 16. punktu jaunā redakcijā, nosakot, ka Ekonomikas ministrija līdz katra ceturkšņa pirmā mēneša piektajam datumam nodrošina atbildīgo pušu veikto iemaksu un energoefektivitātes nodevas ieskaitīšanu valsts energoefektivitātes fondā. Ievērojot, ka Energoefektivitātes likuma (turpmāk – likums) 7. panta trešās daļas 1. punkts un 13. panta septītā daļa jau noteic Ekonomikas ministrijas pienākumu veikt minēto iemaksu ieskaitīšanu valsts energoefektivitātes fondā, lūdzam precizēt projekta 3. punktā paredzēto likuma 16. punktu.” | **Ņemts vērā, attiecīgi precizēts noteikumu projekts.**Paskaidrojam, ka noteikumu projekta 3.punkts, kas paredzēja izteikt spēkā esošo noteikumu 16.punktu jaunā redakcijā, ir svītrots. Rezultāta noteikumu 16.punkts tiek svītrots nevis izteikts jaunā redakcijā. | **Noteikumu projekta 2.punkts izteikts šādā redakcijā:**“2. Svītrot 15., 16., 17., 21. un 23. punktu .” |
|  | **Finanšu ministrijas 26.02.2019. 1.iebildums:**“1) Lūdzam izteikt MK noteikumu projekta 3.punktā iekļautā 16.punkta ievaddaļu šādā redakcijā:“16. Ekonomikas ministrija pamatojoties uz noslēgto līgumu ar sabiedrību “Altum” līdz katra ceturkšņa pirmā mēneša piektajam datumam nodrošina šādu iemaksu ieskaitīšanu valsts energoefektivitātes fondā:””Pamatojums:Ņemot vērā, ka līgums par finansējuma ieskaitīšanu ar Ekonomikas ministriju un akciju sabiedrības “Attīstības finanšu institūcija Altum” (turpmāk – sabiedrība “Altum”) jau ir noslēgts, un būtu nepieciešams novērst, ka katrai ceturkšņa iemaksai ir nepieciešams atsevišķs līgums, lūdzam noteikumu projektā iekļaut tādu normatīvo regulējumu, kas pieļauj, ka veicot papildu iemaksas tiek veiktas izmaiņas jau noslēgtajā līgumā.Papildus aicinām izvērtēt un nepieciešamības gadījumā svītrot MK noteikumu projekta 4.punktu.” | **Ņemts vērā**Mainīta noteikumu projekta struktūra. Svītrots šobrīd spēkā esošo noteikumu 16.punkts. | **Noteikumu projekta 2.punkts izteikts šādā redakcijā:**“2. Svītrot 15., 16., 17., 21. un 23. punktu .” |
|  | **Noteikumu projekta 4.punkts:**“4. Papildināt noteikumus ar 16.1 punktu šādā redakcijā:“16.1 Ekonomikas ministrija un sabiedrība “Altum” slēdz līgumus:16.11. par šo noteikumu 16.1. un 16.2.apakšpunktā noteikto iemaksu ieskaitīšanu valsts energoefektivitātes fondā;16.12. par šo noteikumu 18.1. un 18.2. apakšpunktā noteikto pasākumu īstenošanas un uzraudzības nosacījumiem.”” | **Tieslietu ministrijas 22.02.2019. 2.iebildums:**“2. Projekta 4. punkts paredz papildināt noteikumus ar 16.1 punktu, nosakot gadījumus, kuros Ekonomikas ministrija slēdz līgumu ar attīstības finanšu institūciju jeb sabiedrību "Altum". Vēršam uzmanību, ka likuma 6. panta astotā daļa paredz pilnvarojumu Ministru kabinetam noteikt iemaksu veikšanas kārtību un apmēru. Savukārt likuma 7. panta sestā daļa paredz pilnvarojumu Ministru kabinetam noteikt kārtību, kādā attīstības finanšu institūcija izmanto valsts energoefektivitātes līdzekļus un sniedz pārskatu par to izmantošanu. Norādām, ka Ministru kabinets ārējo normatīvo aktu var izdot tikai tādā gadījumā, ja likumdevējs likumā formulējis pilnvarojumu šāda akta izdošanai un noteicis pilnvarojuma robežas. **Ievērojot, ka likuma 6. panta astotā daļa un 7. panta sestā daļa neparedz pilnvarojumu noteikt gadījumus, kad Ekonomikas ministrija un sabiedrība "Altum" slēdz līgumus, lūdzam svītrot projekta 4. punktā paredzēto regulējumu.”** | **Ņemts vērā**Svītrots paredzētais regulējums |  |
|  | **Noteikumu projekta 5.punkts:**“5. Svītrot 17.punktu.” | **Finanšu ministrijas 26.02.2019. 2.iebildums:**“2) Neatbalstām MK noteikumu projekta 5.punktu ar kuru tiek svītrots Ministru kabineta 2017.gada 25.aprīļa noteikumu Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu”” 17.punkts, lai ievērotu Attīstības finanšu institūcijas likuma 5.panta otrās daļas 2.punktā noteikto un nodrošinātu, ka ir sabiedrības “Altum” darbības plānu apstiprina akcionārs. Tā kā energoefektivitātes fonda līdzekļi veidojas no publiskā finansējumā, tad papildus jānodrošina sabiedrības informētība par fonda nolikumu. Papildus Energoefektivitātes likums nosaka, kā kārtību, kādā sabiedrība Altum izmantos energoefektivitātes fonda līdzekļus, nosaka Ministru kabinets, kurš savukārt deleģē sabiedrības Altum akcionāriem apstiprināt fonda nolikumu, lai papildus nodrošinātu kapitālsabiedrības neatkarīgas uzraudzības funkciju.” | **Netiek ņemts vērā, panākta vienošanās elektroniskās saskaņošanas laikā**Sniedzam skaidrojumu, ka sabiedrībai “Altum” nav nepieciešams papildus ārējs regulējums, kas nosaka šāda nolikuma sagatavošanu. Fonda nolikums ir nepieciešams, lai regulētu fonda pārvaldnieka darbību, finanšu līdzekļu uzskaites principus sabiedrības “Altum” grāmatvedības sistēmās un tajā aprakstīti ļoti specifiski ar sabiedrības “Altum” iekšējo darbību saistīti jautājumi, kas jau ir noteikti saskaņā ar dažādiem spēkā esošiem normatīviem regulējumiem, sabiedrības “Altum” grāmatvedības standartiem u.c. Tāpat norādāms, ka darbības plāns tāpat kā līdz šim tiks apstiprināts akcionāru sapulcē. Darbības plāns ir apjomīgs dokuments, kas aptver visas programmas, t.sk. arī informāciju par Valsts energoefektivitātes fondu, kas tiek un tiks iekļauts darbības plānā. Līdz ar to uzskatāms, ka ar MK noteikumiem Nr.221 nav nepieciešams papildus regulēt sabiedrības “Altum” iekšējos darbības procesus – nolikuma saskaņošanas un publicēšanas nosacījumus, tādēļ noteikumu projekts paredz svītrot 17.punktu.  | **Noteikumu projekta 2.punkts izteikts šādā redakcijā:**“2. Svītrot 15., 16., 17., 21. un 23. punktu .” |
|  | **Noteikumu projekta 6.punkts:**“6. Izteikt 18.punktu šādā redakcijā:“18. Sabiedrība “Altum” valsts energoefektivitātes fonda līdzekļus izmanto, lai:18.1. īstenotu valsts atbalsta programmu obligātā enerģijas galapatēriņa mērķa sasniegšanai;18.2. īstenotu Ekonomikas ministrijas valsts sekretāra apstiprinātus sabiedrības informēšanas un izglītošanas pasākumus energoefektivitātes jomā;18.3. segtu ar valsts energoefektivitātes fonda pārvaldību saistītās sabiedrības “Altum” izmaksas;18.4. segtu ar šo noteikumu 18.1. un 18.2. apakšpunktā noteikto pasākumu īstenošanu saistītās sabiedrības “Altum” tiešās un netiešās izmaksas, atbilstoši sabiedrības “Altum” vadības izmaksu aprēķināšanas metodikai.”” | **Tieslietu ministrijas 22.02.2019. 3.iebildums:**“3. Projekta 6. punktā paredzētais noteikumu 18. punkts noteic, ka sabiedrība "Altum" valsts energoefektivitātes fonda līdzekļus izmanto, lai īstenotu valsts atbalsta programmu obligātā enerģijas galapatēriņa mērķa sasniegšanai, Ekonomikas ministrijas valsts sekretāra apstiprinātus sabiedrības informēšanas un izglītošanas pasākumus energoefektivitātes jomā, segtu ar valsts energoefektivitātes fonda pārvaldību saistītās sabiedrības "Altum" izmaksas un segtu ar šo noteikumu 18.1. un 18.2. apakšpunktā noteikto pasākumu īstenošanu saistītās sabiedrības "Altum" tiešās un netiešās izmaksas.Vēršam uzmanību, ka Ministru kabinets ārējo normatīvo aktu var izdot, ja likumdevējs likumā noteicis ne vien speciālu pilnvarojumu šāda akta izdošanai, bet arī noregulējamos jautājumus. Nosacījums, ka likumā jābūt gan tieši ietvertam deleģējumam izdot noteikumus, gan norādītiem šo noteikumu galvenajiem virzieniem, izriet no prasības, lai likumdevējs pats izšķirtu svarīgākos sabiedrības dzīves jautājumus (Satversmes tiesas 2005. gada 24. novembra sprieduma lietā Nr. 2005-03-0306 10. punkts). Ievērojot minēto, kā arī to, ka likumdevējs likuma 7. panta piektajā daļā jau ir noteicis gadījumus, kuros tiek izmantoti valsts energoefektivitātes fonda līdzekļi, lūdzam svītrot projekta 6. punktā paredzēto noteikumu 18. punktu. Attiecīgi precizējot arī projekta 7. punktā paredzēto noteikumu 19. punktu.” | **Ņemts vērā** Precizēts noteikumu projekts, konkretizējot, kādu atbalstāmo darbību īstenošanai izmanto valsts energoefektivitātes fonda līdzekļus atbilstoši Energoefektivitātes likuma 7.panta piektajā daļā noteiktajām jomām.  | **Noteikumu projekta 3.punkts** **izteikts šādā redakcijā:**“3. Izteikt noteikumu 18. punktu šādā redakcijā:“18. Sabiedrība "Altum" valsts energoefektivitātes fonda līdzekļus izmanto šādu atbalstāmo darbību īstenošanai:18.1. valsts atbalsta programmu īstenošana obligātā enerģijas galapatēriņa mērķa sasniegšanai;18.2. Ekonomikas ministrijas apstiprinātu sabiedrības informēšanas un izglītošanas pasākumu energoefektivitātes jomā īstenošana, ar mērķi veicināt sabiedrības izpratni un zināšanas par energoefektivitātes pasākumu ieviešanu un energoefektivitātes pasākumu ieviešanas ieguvumiem;18.3. valsts energoefektivitātes fonda pārvaldības nodrošināšana.”. |
|  | **Finanšu ministrijas 26.02.2019. 3.iebildums:**“3) Lūdzam MK noteikumu projekta 6.punktā ietvertā 18.punkta ievaddaļu izteikt šādā redakcijā:“18. Sabiedrība “Altum” valsts energoefektivitātes fonda līdzekļus izmanto pamatojoties uz noslēgto līgumu ar Ekonomikas ministriju, lai:”Pamatojums:Ņemot vērā, ka līgums par finansējuma ieskaitīšanu ar Ekonomikas ministriju un sabiedrību Altum jau ir noslēgts, kurā ir noteikts, sabiedrība Altum uzsāk noteikumu projekta 6.punktā noteikto pasākumu (turpmāk - pasākumi) īstenošanu pēc tam, kad puses ir parakstījušas vienošanos par konkrētiem pasākumu nosacījumiem, sabiedrības Altum ieskatā, vairs nav nepieciešams noteikt, ka par pasākumu īstenošanu nepieciešams slēgt papildu līgumus.Kā jau minēts pamatojumā par 1.iebildumu, šādas vienošanās ar visiem Ekonomikas ministrijai nepieciešamajiem uzraudzības, ieviešanas nosacījumiem ir slēdzamas jau noslēgtā līguma ietvaros.” | **Netiek ņemts vērā, panākta vienošanās elektroniskās saskaņošanas laikā**Lūgums skatīt Tieslietu ministrijas 22.02.2019. 3.iebildumā sniegto skaidrojumu.Noteikumu projekts precizēts atbilstoši Energoefektivitātes likuma 7.panta sestajā daļā paredzētā pilnvarojuma ietvariem. |  |
|  | **Finanšu ministrijas 26.02.2019. 4.iebildums:**“4) Lūdzam precizēt MK noteikumu projekta 6.punktu un izteikt 18.3.apakšpunktu šādā redakcijā: “segtu ar valsts energoefektivitātes fonda pārvaldību saistītās sabiedrības “Altum” izmaksas, kuras aprēķinātas atbilstoši valsts atbalsta programmās noteiktajām attiecināmajām izmaksām Altum, t.sk., tiešajām un netiešajām fonda vadības izmaksām atbilstoši Altum vadības izmaksu aprēķināšanas metodikai;”” | **Ņemts vērā,** **attiecīgi precizēts noteikumu projekts.** | **Precizējumus skat. noteikumu projektā** |
|  | **Finanšu ministrijas 26.02.2019. 5.iebildums:**“5) Lūdzam precizēt MK noteikumu projekta 6.punktu un izteikt 18.4.apakšpunktu šādā redakcijā: “segtu ar šo noteikumu 18.1. un 18.2.apakšpunktā noteikto pasākumu īstenošanu saistītās sabiedrības “Altum” izmaksas, kuras aprēķinātas atbilstoši valsts atbalsta programmās noteiktajām attiecināmajām izmaksām Altum, t.sk., tiešajām un netiešajām izmaksām atbilstoši Altum vadības izmaksu aprēķināšanas metodikai;”” | **Ņemts vērā,** **attiecīgi precizēts noteikumu projekts.** | **Precizējumus skat. noteikumu projektā** |
|  | **Noteikumu projekta 7.punkts:**“7. Izteikt 19.punktu šādā redakcijā:“19. Sabiedrība “Altum”, īstenojot šo noteikumu 18.punktā minētos pasākumus, veic: 19.1. atsevišķu finanšu uzskaiti par katru valsts atbalsta programmu un energoefektivitātes uzlabošanas informēšanas pasākumu; 19.2. ievērojot, ka šo noteikumu 18.3.apakšpunktā noteiktās izmaksas nepārsniedz 5% gadā no valsts energoefektivitātes fondā veikto iemaksu apmēra fonda īstenošanas un uzraudzības laikā;19.3. ievērojot, ka pievienotās vērtības nodokļa izmaksas šo noteikumu 18.punktā minēto darbību izmaksu pozīcijām ir attiecināms, ja tās nav atgūstamas nodokļu politiku reglamentējošos normatīvajos aktos noteiktajā kārtībā.”” | **Finanšu ministrijas 26.02.2019. 6.iebildums:**“6) Lūdzam MK noteikumu projekta 7.punktā iekļauto 19.2.apakšpunktu izteikt šādā redakcijā:“19.2. ievērojot, ka šo noteikumu 18.3.apakšpunktā noteiktās izmaksas fonda īstenošanas un uzraudzības laikā nepārsniedz 5% gadā no valsts energoefektivitātes fondā esošā iemaksu apmēra;”Pamatojums:a. ņemot vērā, ka iemaksas fondā netiks veiktas fonda uzraudzības laikā, vārdu savienojums “fonda īstenošanas un uzraudzības laikā” būtu novietojams pirms vārdiem “nepārsniedz 5% gadā”. Pretējā gadījumā tiesību norma nav skaidra.b. vārdu “veikto” aizstāt ar vārdu “esošā”, lai nodrošinātu skaidrāku normatīvo regulējumu. No ierosinātās redakcijas nav skaidrs, no kāda finansējuma apmēra nosakāms 5% ierobežojums. Piemēram, vai 5% nosakāmi ņemot vērā konkrētajā gadā ieskaitīto iemaksu apmēru, vai ierobežojums tiek skatīts no kopējā konkrētajā gadā fondā esošā finansējuma apmēra, kā ierobežojums tiek aprēķināts, ja kādā gadā iemaksas netiek veiktas u.c.Ierosinātā redakcija, sabiedrības Altum ieskatā, nodrošinās skaidrāku pārvaldības izmaksu principa atspoguļošanu tiesību aktā.” | **Ņemts vērā, attiecīgi precizēts noteikumu projekts.** | **Precizējumus skat. noteikumu projekta 4.punktā.**  |
|  | **Noteikumu projekta 3.punkts:**“3. Izteikt 19.punktu šādā redakcijā:“19. Sabiedrība “Altum”, īstenojot Energoefektivitātes likumā minētos pasākumus, veic:19.1. atsevišķu finanšu uzskaiti par katru valsts atbalsta programmu un energoefektivitātes uzlabošanas informēšanas pasākumu;19.2. ievērojot, ka ar valsts energoefektivitātes fonda pārvaldību saistītās sabiedrības “Altum” izmaksas fonda īstenošanas un uzraudzības laikā nepārsniedz 5% gadā no valsts energoefektivitātes fondā esošā iemaksu apmēra;19.3. ievērojot, ka pievienotās vērtības nodokļa izmaksas ir attiecināms, ja tās nav atgūstamas nodokļu politiku reglamentējošos normatīvajos aktos noteiktajā kārtībā.”” | **Tieslietu ministrijas 02.05.2019. iebildums:**“Lūdzam precizēt projekta 3. punktā paredzēto Ministru kabineta 2017. gada 25. aprīļa noteikumu Nr. 221 "Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu" 19. punktu, proti, ja tiesību normā ir uzskaitījums, teikumu parasti sāk ar uzskaitījuma ievaddaļu un aiz tās liek kolu. Uzskaitījuma daļu formai (darbības vārda izteiksmei, laikam, lietvārda locījumam u. tml.) jābūt saskaņotai. Ievērojot, ka šobrīd minētā tiesību norma ir neskaidra un nav iespējams izvērtēt tās atbilstību pilnvarojumam, lūdzam to precizēt.” | **Ņemts vērā, attiecīgi precizēts noteikumu projekts.**Papildus informējam, ka svītroti attiecīgie apakšpunkti, jo 19.2. apakšpunkts pēc būtības ir materiālā tiesību norma, kas neatbilst Energoefektivitātes likuma 7. panta sestajā daļā noteiktajam pilnvarojumam. Savukārt 19.3. apakšpunktā ietvertais regulējums, ir saistošs arī tad, ja tas netiek iekļauts noteikumos, tādēļ tam nav juridiskās slodzes. | **Noteikumu projekta 5.punkts** **izteikts šādā redakcijā:**“5. Izteikt 19.punktu šādā redakcijā:“19. Sabiedrība "Altum" nodrošina no pārējām sabiedrības "Altum" darbībām nošķirtu fonda finanšu līdzekļu grāmatvedības uzskaiti, veicot atsevišķu uzskaiti par katru šo noteikumu 18.punktā noteikto darbību.”” |
|  |  | **Finanšu ministrijas 03.05.2019. 1.iebildums:**“1) Lūdzam precizēt MK noteikumu projekta 3.punktā iekļauto noteikumu 19.punkta redakciju. Minētā punkta ievaddaļa paredz, ka atbilstoši Energoefektivitātes likumam sabiedrība””Altum” veic konkrētus pasākumus, sadalot to uzskaitījumu trīs apakšpunktos (19.1., 19.2. un 19.3.apakšpukts). Taču no minēto apakšpunktu redakcijas nav skaidrs, kādi ir šie pasākumi, jo tikai 19.1.apakašpunkta redakcija paredz konkrētu pasākumu, t.i., veikt atsevišķu finanšu uzskaiti, savukārt 19.2 un 19.3.apakšpunkta redakcija paredz tikai nosacījumus, nenosakot, kādi pasākumi būtu veicami, ievērojot šos nosacījumus.Tāpat norādām, ka MK noteikumu projekta anotācijā sniegtais pamatojums attiecībā uz MK noteikumu projekta 19.punkta precizēšanu nav pilnīgs. Tādējādi lūdzam MK noteikumu projekta anotāciju papildināt ar nepieciešamo informāciju. Papildus lūdzam MK noteikumu projekta 3.punktā iekļauto 19.1.apakšpunktu izteikt šādā redakcijā:“19.1. atsevišķu finanšu uzskaiti par katru valsts atbalsta programmu;”Pamatojoties uz to, ka tiek precizēti Ministru kabineta 2017.gada 25.aprīļa noteikumi Nr.221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu”” (turpmāk – MK Nr.221), kā arī Energoefektivitātes likuma 7.panta 5.daļā noteikto, ka fonda līdzekļi izmantojami, lai īstenotu valsts atbalsta programmas šādās jomās, kā obligātā enerģijas galapatēriņa mērķa sasniegšanai un sabiedrības informēšanas un izglītošanas pasākumiem energoefektivitātes jomā, kas papildus nodrošinātu kapitālsabiedrības neatkarīgas uzraudzības funkciju, jo energoefektivitātes fonda līdzekļi veidojas no publiskā finansējuma.” | **Ņemts vērā** Papildus lūgums skatīt Tieslietu ministrijas 02.05.2019. iebildumu. Mainīta noteikumu projekta struktūra. | **Noteikumu projekta 5.punkts izteikts šādā redakcijā:**“5. Izteikt 19.punktu šādā redakcijā:“19. Sabiedrība "Altum" nodrošina no pārējām sabiedrības "Altum" darbībām nošķirtu fonda finanšu līdzekļu grāmatvedības uzskaiti, veicot atsevišķu uzskaiti par katru šo noteikumu 18.punktā noteikto darbību.” |
|  | **Noteikumu projekta 3.punkts:**“3. Izteikt 19.punktu šādā redakcijā:“19. Sabiedrība “Altum”, īstenojot Energoefektivitātes likumā minētos pasākumus, veic atsevišķu finanšu uzskaiti par katru valsts atbalsta programmu.”” | **Finanšu ministrijas 12.06.2019. 1.priekšlikums:**“1) Lai nodrošinātu Attīstības finanšu likumā noteikto attiecībā uz Attīstības finanšu institūcijas darbību noteikumu projektā jāparedz AS “Attīstības finanšu institūcija Altum” (turpmāk – Altum) finansēšanas kārtību, kādā Altum uztur un izmanto valsts energoefektivitātes fonda līdzekļus, t.sk., sniedz pārskatu par to izmantošanu. Pamatojoties uz to, lūdzam precizēt noteikumu projekta 3.punktu un izteikt to šādā redakcijā:“19. Sabiedrība “Altum”, īstenojot Energoefektivitātes likumā minētos pasākumus, veic:19.1. atsevišķu finanšu uzskaiti par katru valsts atbalsta programmu;19.2. izmantoto finanšu līdzekļu aprēķinu un uzskaiti atbilstoši valsts atbalsta programmās noteiktajām attiecināmajām izmaksām Altum, t.sk., tiešajām un netiešajām fonda vadības izmaksām atbilstoši Altum vadības izmaksu aprēķināšanas metodikai, kā arī faktiskajām valsts energoefektivitātes fonda pārvaldības izmaksām, kas sastāda līdz 5%, bet ne vairāk kā 26 320 euro gadā no valsts energoefektivitātes fondā veikto iemaksu apjoma fonda īstenošanas un uzraudzības laikā.”Pēc noteikumu projekta precizēšanas, ja nepieciešams, lūdzam atbilstoši precizēt arī anotāciju.” | **Ņemts vērā**Mainīta noteikumu projekta struktūra. | **Precizējumus skat. noteikumu projektā.**  |
|  | **Noteikumu projekta 8.punkts:**“8. Izteikt 21.punktu šādā redakcijā:“21. Valsts energoefektivitātes fonds darbību uzsāk pēc pirmo šo noteikumu 16.punktā minēto iemaksu ieskaitīšanas, šo noteikumu 16.11.apakšpunktā minētā līguma noslēgšanas un fonda nolikuma apstiprināšanas.”” | **Tieslietu ministrijas 22.02.2019. 4.iebildums:**“Projekta 8. punkts paredz izteikt noteikumu 21. punktu jaunā redakcijā, nosakot, ka valsts energoefektivitātes fonds darbību uzsāk pēc pirmo šo noteikumu 16. punktā minēto iemaksu ieskaitīšanas, šo noteikumu 16.11. apakšpunktā minētā līguma noslēgšanas un fonda nolikuma apstiprināšanas. Norādām, ka energoefektivitātes fonda izveidošanu šobrīd noteic likuma 7. pants. Vēršam uzmanību, ka likuma 6. panta astotā daļa un 7. panta sestās daļa neparedz pilnvarojumu Ministru kabinetam noteikt brīdi, kad šāds fonds tiek izveidots. Ievērojot minēto, kā arī to, ka energoefektivitātes fonda izveidošanu noteic jau likuma 7. pants, lūdzam svītrot projekta 8. punktā paredzēto noteikumu 21. punktu.” | **Ņemts vērā, attiecīgi precizēts noteikumu projekts.** | **Noteikumu projekta 2.punkts izteikts šādā redakcijā:**“2. Svītrot 15., 16., 17., 21. un 23. punktu .” |
|  | **Noteikumu projekta 9.punkts:**“9. Izteikt 24.punktu šādā redakcijā:“24. Sabiedrība “Altum” līdz katra ceturkšņa pirmā mēneša 30.datumam iesniedz Ekonomikas ministrijā pārskatu par iepriekšējā ceturksnī īstenotajām darbībām, kas finansētas no valsts energoefektivitātes fonda līdzekļiem un izlietoto fonda finansējumu.”” | **Finanšu ministrijas 26.02.2019. 8.iebildums:**“8) Lūdzam izvērtēt MK noteikumu projekta 9.punktā noteiktā pārskata sniegšanas biežuma nepieciešamību.Proti, ņemot vērā līdzšinējo pieredzi un prognozes par fonda ietvaros īstenojamiem pasākumiem un apmēriem, pārskatu sniegšana katru ceturksni nav samērīga. Ierosinām noteikt, ka pārskati iesniedzami katru pusgadu vai reizi gadā (ņemot vērā, ka par ar fondu saistītajiem pasākumiem sabiedrībai Altum ir jāziņo arī reizi gadā saskaņā ar anotācijā norādītajiem MK noteikumiem Nr.668).” | **Netiek ņemts vērā, panākta vienošanās elektroniskās saskaņošanas laikā**Sniedzam skaidrojumu, ka regulāra finanšu atskaišu sniegšana ir nepieciešama, lai nodrošinātu precīzu informāciju par fondā pieejamo finansējumu un ļautu attiecīgi plānot un pieņemt lēmumu par turpmākām atbalsta programmām un veicamām darbībām fonda ietvaros. Norādām, ka Ekonomikas ministrija ik ceturksni veic finansējuma iemaksu fondā, līdz ar to uzskatām, ka ir korekti nodrošināt, ka atskaite par izlietoto finansējumu tiek sniegta ar tādu pašu regularitāti.  | **Noteikumu projekta 7.punkts izteikts šādā redakcijā:**“7.Izteikt 24.punktu šādā redakcijā:“24. Sabiedrība “Altum” līdz katra ceturkšņa pirmā mēneša 30.datumam iesniedz Ekonomikas ministrijā pārskatu par iepriekšējā ceturksnī īstenotajām darbībām, kas finansētas no valsts energoefektivitātes fonda līdzekļiem un izlietoto fonda finansējumu.” |
|  | **Noteikumu projekta anotācijas I sadaļas 2.punkts** | **Finanšu ministrijas 26.02.2019. 7.iebildums:**“7) Neatbalstām anotācijā noteikto, ka pārskatiem jāpievieno arī izdevumu pamatojošā dokumentācija.Ekonomikas ministrijai saskaņā ar noslēgto līgumu ir tiesības pieprasīt sabiedrībai Altum papildu dokumentāciju (ja rodas bažas par izmaksu pamatotību). Nosacījums izdevumu pamatojošo dokumentāciju iesniegt Ekonomikas ministrijai katru ceturksni ir nesamērīgs un pielīdzināms Eiropas Savienības fondu uzraudzības pieejai. Norādām, ka anotācijā norādītais skaidrojums par iesniedzamo pārskatu termiņiem ir pretrunā ar jau noslēgto līgumu.” | **Ņemts vērā daļēji, panākta vienošanās elektroniskās saskaņošanas laikā.**Precizēta anotācija, dzēšot informāciju par dokumentāciju, kas jāpievieno pārskatiem. Sniedzam skaidrojumu, ka regulāra finanšu atskaišu sniegšana ir nepieciešama, lai nodrošinātu precīzu informāciju par fondā pieejamo finansējumu un ļautu attiecīgi plānot un pieņemt lēmumu par turpmākām atbalsta programmām un veicamām darbībām fonda ietvaros. Norādām, ka Ekonomikas ministrija ik ceturksni veic finansējuma iemaksu fondā, līdz ar to uzskatām, ka ir korekti nodrošināt, ka atskaite par izlietoto finansējumu tiek sniegta ar tādu pašu regularitāti.  | **Veiktos labojumus lūgums skatīt noteikumu projekta anotācijā.** |
|  | **Finanšu ministrijas 26.02.2019. 10.iebildums:**“10) Anotācijas 2.lpp. minēts, ka, valsts atbalsta programmas obligātā enerģijas galapatēriņa mērķa sasniegšanai īstenošanas kārtību noteiks Ministru kabinets, atbilstoši Energoefektivitātes likumā noteiktajam, savukārt, anotācijas 3.lpp. iekļauta informācija, ka noteikumu projekts paredz divu veidu līgumus – viens līgums ir par iemaksu ieskaitīšanu fondā, bet otrs līguma veids ir par līdzekļu izmantošanu, ietverot tajā valsts atbalsta programmas un/vai informatīvo un izglītojošo pasākumu īstenošanas un uzraudzības nosacījumus. Vēršam uzmanību, ka izstrādājot valsts atbalsta programmu ir jāņem vērā komercdarbības atbalsta kontroles nosacījumi, kas jāiekļauj valsts atbalsta programmu nosacījumos attiecīgajā normatīvajā aktā.Līdz ar to, ja šobrīd netiek plānota valsts atbalsta programmu izstrāde un noteikumu projekts neparedz valsts atbalsta nosacījumus, lūdzam anotācijā noteikt, ka pirms valsts atbalsta programmu uzsākšanas, pasākums ir izvērtējams valsts atbalsta kontekstā un attiecīgajā normatīvajā aktā iekļaujami valsts atbalsta nosacījumi, atbilstoši Energoefektivitātes likuma 7.panta 10.punktā noteiktajam. Papildus jānosaka arī, ka gatavojot valsts atbalsta programmu, kā anotācijas pielikums, tiks sagatavots programmas izvērtējums, kurā izvērtēta programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, t.sk., no Altum pašu kapitāla, kas pārsniedz pirmo zaudējumu noteikto robežu, kā arī informāciju par kārtību kā Altum attiecina uz programmu riskiem atbilstošu pašu kapitālu, kas savukārt ir pamats maksas apmēra iecenošanai par Altum noslogoto kapitālu, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto.” | **Ņemts vērā, attiecīgi precizēta noteikumu projekta anotācija.**Norādām, ka noteikumu projektā un tā anotācijā dzēsta informācija par līgumu, atbilstoši Tieslietu ministrijas 22.02.2019. 2.iebildumam.  | **Veiktos labojumus lūgums skatīt noteikumu projekta anotācijā.**  |
|  | **Finanšu ministrijas 12.06.2019. 2.priekšlikums:**“2) Anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” 2.lpp otrajā rindkopā ir teikts, ka “Energoefektivitātes likuma 7.panta 5.daļā un MK noteikumu Nr.221 18.punktā noteikts, ka fonda līdzekļi izmantojami, lai īstenotu valsts atbalsta programmu obligātā enerģijas galapatēriņa mērķa sasniegšanai un sabiedrības informēšanas un izglītošanas pasākumiem energoefektivitātes jomā”. Lūdzam precizēt anotāciju atbilstoši Energoefektivitātes likuma 7.panta 5.daļas deleģējumam t.i. sniegt pamatojumu tikai attiecībā uz valsts atbalsta programmām.” | **Ņemts vērā**Papildus skatīt paskaidrojumu pie Finanšu ministrijas 12.06.2019. 1.priekšlikuma. | **Veiktos labojumus lūgums skatīt noteikumu projekta anotācijā** |
|  | **Noteikumu projekta anotācijas III sadaļa** | **Finanšu ministrijas 03.05.2019. 2.iebildums:**“2) Lūdzam attiecīgi precizēt MK noteikumu projekta anotācijas III sadaļā norādītos plānotos ieņēmumus un izdevumus, jo ietekmi uz budžetu MK noteikumu projekts nerada.” | **Ņemts vērā** | **Veiktos labojumus lūgums skatīt noteikumu projekta anotācijā.** |
|  | **Noteikumu projekta anotācijas III sadaļas 1.punkts un 2.punkts** | **Finanšu ministrijas 26.02.2019. 9.iebildums:**“9) Vēršam uzmanību, ka atbilstoši 2019., 2020. un 2021.gada maksimāli pieļaujamajam valsts pamatbudžeta izdevumu apjomam Ekonomikas ministrijas budžeta apakšprogrammā 29.04.00 “Energoefektivitātes politikas ieviešana” ir plānoti izdevumi 2019.gadā 1,1 milj. euro apmērā, 2020. un 2021.gadā 446 tūkst. euro apmērā, atbilstoši prognozētajiem ieņēmumiem no energoefektivitātes pienākumu shēmas atbildīgo pušu iemaksām un energoefektivitātes nodevas. Līdz ar to, lūdzam, aizpildīt anotācijas III sadaļas “Tiesību akta projekta ietekme uz valsts budžetu un pašvaldību budžetiem” 1.punktu “Budžeta ieņēmumi” un 2.punktu “Budžeta izdevumi”.” | **Netiek ņemts vērā, panākta vienošanās elektroniskās saskaņošanas laikā.**Sniedzam skaidrojumu, ka, atkārtoti izvērtējot noteikumu projekta būtību, konstatēts, ka noteikumu projektam nav ietekmes uz plānotajiem 2019., 2020. un 2021.gada maksimāli pieļaujamajiem valsts pamatbudžeta izdevumu apjomiem un prognozētajiem ieņēmumiem no energoefektivitātes pienākumu shēmas atbildīgo pušu iemaksām un energoefektivitātes nodevas, jo noteikumu projekts paredz svītrot vai tehniski precizēt atsevišķus ar valsts energoefektivitātes fonda pārvaldību saistītus jautājumus, kas skar sabiedrību “Altum” un neietekmē plānotos budžeta ieņēmumus un/vai izdevumus.  | **Veiktos labojumus lūgums skatīt noteikumu projekta anotācijā.** |
|  | **Noteikumu projekta anotācijas VI sadaļas 2.punkts un 3.punkts** | **Tieslietu ministrijas 22.02.2019. 2.priekšlikums:**“2. Lūdzam precizēt projekta sākotnējās (ex – ante) ietekmes novērtējuma ziņojuma (turpmāk – anotācija) VI sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk– instrukcija) 61. punktam un anotācijas VI sadaļas 3. punktu – atbilstoši instrukcijas 62. punktam.” | **Ņemts vērā, attiecīgi precizēta noteikumu projekta anotācija.** | **Veiktos labojumus lūgums skatīt noteikumu projekta anotācijā.** |
|  | Noteikumu projekta 3.punkts:“3. Izteikt noteikumu 18. punktu šādā redakcijā:“18. Sabiedrība "Altum" valsts energoefektivitātes fonda līdzekļus izmanto šādu atbalstāmo darbību īstenošanai:18.1. valsts atbalsta programmu īstenošana obligātā enerģijas galapatēriņa mērķa sasniegšanai;18.2. Ekonomikas ministrijas apstiprinātu sabiedrības informēšanas un izglītošanas pasākumu energoefektivitātes jomā īstenošana, ar mērķi veicināt sabiedrības izpratni un zināšanas par energoefektivitātes pasākumu ieviešanu un energoefektivitātes pasākumu ieviešanas ieguvumiem;18.3. valsts energoefektivitātes fonda pārvaldības nodrošināšana.”. | **Tieslietu ministrijas 24.01.2020 atzinuma****1.iebildums:**Jomas, kurās ir izmantojami valsts energoefektivitātes fonda līdzekļi, noteic Energoefektivitātes likuma 7. panta piektā daļa. Vēršam uzmanību, ka Ministru kabineta 2009. gada 3.februāra noteikumu Nr. 108 “Normatīvo aktu projektu sagatavošanas noteikumi” (turpmāk – MK noteikumi Nr. 108) 3.2. apakšpunkts noteic, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Tādējādi lūdzam nedublēt likuma regulējuma projekta 3. punktā. | **Ņemts vērā daļēji**Energoefektivitātes likuma 7. panta piektā daļa nosaka vispārīgu regulējumu, paredzot jomas, kurās ir izmantojami valsts energoefektivitātes fonda līdzekļi. Savukārt, ņemot vērā, ka fonda veidotāja ir Attīstības finanšu institūcija, un konkrētajā gadījumā tā ir sabiedrība "Altum", Noteikumu projekta 3.punkts konkretizē, kādu darbību īstenošanai sabiedrība "Altum" izmanto energoefektivitātes fonda līdzekļus likumā noteiktajās jomās.  | Noteikumu projekta 3.punkts:“ 3. Izteikt noteikumu 18. punktu šādā redakcijā:“18. Sabiedrība "Altum" valsts energoefektivitātes fonda līdzekļus izmanto šādām atbalstāmām darbībām:18.1. valsts atbalsta programmas, kas paredz obligātā enerģijas galapatēriņa mērķa sasniegšanu, īstenošanai;18.2. Ekonomikas ministrijas apstiprinātu sabiedrības informēšanas un izglītošanas pasākumu energoefektivitātes jomā īstenošana, ar mērķi veicināt sabiedrības izpratni un zināšanas par energoefektivitātes pasākumu ieviešanu un energoefektivitātes pasākumu ieviešanas ieguvumiem;18.3. valsts energoefektivitātes fonda pārvaldības nodrošināšanai.”. |
|  | Noteikumu projekta 4.punkts:“4. Papildināt noteikumus ar 18.1 un 18.2 punktu šādā redakcijā:“18.1 Šo noteikumu 18.2. apakšpunktā noteikto darbību ietvaros attiecināmas ir: 18.1 1. izmaksas, kas veiktas, lai nodrošinātu šo noteikumu 18.2. apakšpunktā noteiktā mērķa sasniegšanu, tajā skaitā, informatīvo materiālu izstrāde un izgatavošana, informācijas un komunikācijas aktivitātes medijos, informatīvu un izglītojošo semināru organizēšana, konsultāciju izmaksas un citi pasākumi; 18.1 2. tiešās un netiešās sabiedrības "Altum" vadības izmaksas, kas rodas šo noteikumu 18.2.apakšpunktā noteikto darbību īstenošanā un ir aprēķinātas atbilstoši sabiedrības "Altum" vadības izmaksu aprēķināšanas metodikai. 18.2 Šo noteikumu 18.3.apakšpunktā noteiktās darbības ietvaros attiecināmas ir šādas izmaksas:18..2 1. valsts energoefektivitātes fonda pārvaldnieka un fonda pārvaldnieka vietnieka darba samaksa, lai nodrošinātu lēmumu pieņemšanu par fonda, t.sk brīvo līdzekļu, izvietošanu, fonda operatīvo pārvaldi, sabiedrības "Altum" iekšējo normatīvo dokumentu apstiprināšanu, kas nepieciešami fonda darbības nodrošināšanai un līdzekļu uzskaitei saskaņā ar sabiedrības "Altum" grāmatvedības politiku;18.2 2. šo noteikumu 18.2 1. apakšpunktā noteiktās izmaksas, kas sastāda līdz 5 %, bet ne vairāk kā 26 320 euro gadā no valsts energoefektivitātes fondā esošo iemaksu apmēra fonda īstenošanas un uzraudzības laikā.”. | **Tieslietu ministrijas 24.01.2020 atzinuma****2.iebildums:**Izstrādājot Ministru kabineta noteikumus, to saturam jāatbilst likumā noteiktajam pilnvarojumam. Ministru kabineta noteikumu saturs nedrīkst būt ne šaurāks, ne plašāks par likumā noteikto pilnvarojumu. Norādām, ka likumdevēja pilnvarojums Ministru kabinetam Energoefektivitātes likuma 6. panta astotajā daļā un 7.panta sestajā daļa paredz tiesības noteikt atbildīgo pušu iemaksu veikšanas kārtību un apmēru, kā arī kārtību, kādā Attīstības finanšu institūcija izmanto valsts energoefektivitātes fonda līdzekļus un sniedz pārskatu. Savukārt projekta 4. punkta redakcija pārsniedz likumdevēja pilnvarojumu Ministru kabinetam, proti, Ministru kabinets nav tiesīgs noteikt, kādas izmaksas ir attiecināmas uz pasākumiem, kas saistīti ar fonda līdzekļiem. Ievērojot minēto, lūdzam svītrot vai precizēt projekta 4. punktu. | **Nav ņemts vērā**Noteikumu 4.punkts izstrādāts atbilstoši Energoefektivitātes likuma 7.panta sestajā daļā paredzētajam deleģējumam Ministru kabinetam noteikt kārtību, kādā Attīstības finanšu institūcija **izmanto valsts energoefektivitātes fonda līdzekļus.** Tādējādi Noteikumu projekta 4.punkts, kas skatāms kopsakarībā ar Noteikumu projekta 3.punktu, konkretizē, kādu darbību īstenošanai, un attiecīgi kādu izmaksu segšanai sabiedrībai "Altum" ir tiesības izmantot energoefektivitātes fonda līdzekļus nevis kārtību, kādā izmaksas tiek attiecinātas uz pasākumiem, kas saistīti ar fonda līdzekļiem.Vienlaikus atzīmējam, ka Noteikumu projekts ir izstrādāts, ņemot vērā arī Energoefektivitātes likuma anotācijas I sadaļas 2.punktā minēto, kas sniedz skaidrojumu par Ministru kabinetam noteikto deleģējuma ietvaru: “Valsts energoefektivitātes fonda uzdevumus, struktūru, finansējuma avotus un tā rīcībā **esošo finanšu līdzekļu izlietošanas kārtību** noteiks Ministru kabinets.”. Tātad paredzētā kārtība ietver ne tikai finansējuma avotu izmantošanu, bet arī fonda rīcībā esošo finanšu līdzekļu izlietošanas kārtību. |  |
|  | **Noteikumu projekta 4.punktā:**“18.2 1.valsts energoefektivitātes fonda pārvaldnieka un fonda pārvaldnieka vietnieka darba samaksa, lai nodrošinātu lēmumu pieņemšanu par fonda, t.sk brīvo līdzekļu, izvietošanu, fonda operatīvo pārvaldi, sabiedrības "Altum" iekšējo normatīvo dokumentu apstiprināšanu, kas nepieciešami fonda darbības nodrošināšanai un līdzekļu uzskaitei saskaņā ar sabiedrības "Altum" grāmatvedības politiku;”. | **Finanšu ministrijas 23.01.2020 atzinuma 1.iebildums:**Anotācijas 2.lpp. minēts, ka “Energoefektivitātes likuma 7.panta piektajā daļā un MK noteikumu Nr.221 18.punktā noteikts, ka fonda līdzekļi izmantojami, lai īstenotu valsts atbalsta programmu obligātā enerģijas galapatēriņa mērķa sasniegšanai vai sabiedrības informēšanas un izglītošanas pasākumiem energoefektivitātes jomā” savukārt, anotācijas 3.lpp. iekļauta informācija, ka “Attiecībā uz fonda nolikumu MK noteikumi Nr.221 esošajā redakcijā norāda kārtību, kādā tiek apstiprināts un sabiedrības “Altum” tīmekļa vietnē publicēts fonda nolikums. Norādām, ka sabiedrībai “Altum” nav nepieciešams ārējs regulējums, kas nosaka šāda nolikuma sagatavošanu. Turklāt minēto nolikumu parasti saskaņo nevis akcionāru sapulce, bet gan valde. Fonda nolikums ir nepieciešams, lai regulētu fonda pārvaldnieka darbību, finanšu līdzekļu uzskaites principus sabiedrības “Altum” grāmatvedības sistēmās un tajā aprakstīti ļoti specifiski ar sabiedrības “Altum” iekšējo darbību saistīti jautājumi, kas jau ir noteikti saskaņā ar dažādiem spēkā esošiem normatīviem regulējumiem, sabiedrības “Altum” grāmatvedības standartiem u.c.”Informējam, ka valsts atbalsta programmas ieviešanu nosaka Ministru kabineta noteikumi, kuri apstiprināti Attīstības finanšu institūcijas likumā noteiktajā kārtībā, nevis akciju sabiedrības “Attīstības finanšu institūcija Altum” (turpmāk – Altum) iekšējie dokumenti. Papildus vēršam uzmanību uz to, ka noteikti iekšējie dokumenti, t.sk., Altum grāmatvedības sistēmas, Altum grāmatvedības standarti, nav uzskatāmi par ārējiem normatīvajiem aktiem un uzsveram, ka privātpersonām saistošs var būt tikai ārējais normatīvais regulējums.Pamatojoties uz iepriekšminēto lūdzam precizēt MK noteikumu projekta 4.punktu un izteikt 18.2 1. apakšpunktu šādā redakcijā: “18.2 1. valsts energoefektivitātes fonda pārvaldības izmaksas, t.sk., tiešās attiecināmās izmaksas un netiešās attiecināmās izmaksas;”Pēc MK noteikumu projekta precizēšanas lūdzam atbilstoši precizēt anotāciju attiecībā uz tiešās attiecināmām un netiešās attiecināmām izmaksām, piem., pārvaldības izmaksās iekļauj tiešās un netiešās izmaksas, ko kompensē atbilstoši izdevumu pamatojumam un pamato ar darbības rezultātos balstītu aprēķina metodoloģiju. Tiešās attiecināmās izmaksas ir fonda īstenošanas izmaksas, kas tieši saistītas ar fonda mērķa sasniegšanu. Netiešās attiecināmās izmaksas ir fonda attiecināmās izmaksas, kas nav tieši saistītas ar fonda rezultātu sasniegšanu, bet atbalsta un nodrošina atbilstošus apstākļus fonda veicamo darbību realizācijai un fonda rezultātu sasniegšanai. | **Ņemts vērā****Precizēts 18.2 1. apakšpunkts un papildināta anotācija**  | **Noteikumu projekta 4.punktā:** **18.2 1.apakšpunkts izteikts šādā redakcijā:** **“**18.21.valsts energoefektivitātes fonda pārvaldības izmaksas, t.sk., tiešās attiecināmās izmaksas un netiešās attiecināmās izmaksas;”. |
|  | **Noteikumu projekta anotācijas 3.lpp.** | **Finanšu ministrijas 23.01.2020 atzinuma 2.iebildums:**Lūdzam precizēt anotācijas 3.lpp. iekļauto informācija attiecībā uz Ministru kabineta 2017.gada 25.aprīļa noteikumos Nr.221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu” 17.punkta izslēgšanas pamatojumu, norādot 17.punkta esošo tvērumu, skaidrojot tā būtību, kā arī raksturojot pastāvošā regulējuma nepilnības, sasaistot to ar pastāvošo praksi, lai nodrošinātu sabiedrības informētību, kapitālsabiedrības neatkarīgas uzraudzības funkciju, jo energoefektivitātes fonda līdzekļi veidojas no publiskā finansējumā. Vienlaikus lūdzam izslēgt apgalvojumu, ka “sabiedrībai “Altum” nav nepieciešams ārējais regulējums, kas nosaka šāda regulējuma sagatavošanu”. | **Ņemts vērā** | **Precizēta Noteikumu projekta anotācija** |
|  | **Noteikumu projekta 4.punktā:**“18.2 2. šo noteikumu 18.2 1. apakšpunktā noteiktās izmaksas, kas sastāda līdz 5 %, bet ne vairāk kā 26 320 euro gadā no valsts energoefektivitātes fondā esošo iemaksu apmēra fonda īstenošanas un uzraudzības laikā.”. | **Finanšu ministrijas 23.01.2020 atzinuma 3.iebildums:**Lūdzam tehniski precizēt MK noteikumu projekta 4.punkta 18.2 2. apakšpunkta redakciju: “18.2 2. šo noteikumu 18.2 1. apakšpunktā noteiktās izmaksas, kas sastāda līdz 5 %, bet ne vairāk kā 26 320 euro gadā no valsts energoefektivitātes fondā esošo iemaksu apmēra fonda īstenošanas un uzraudzības laikā.”. | **Ņemts vērā** | **Noteikumu projekta 4.punktā:**“18.2 2. šo noteikumu 18.2 1. apakšpunktā noteiktās izmaksas, kas sastāda līdz 5 %, bet ne vairāk kā 26 320 euro gadā no valsts energoefektivitātes fondā esošo iemaksu apmēra fonda īstenošanas un uzraudzības laikā.”. |
|  | **Noteikumu projekta 3.punkts:**“3. Izteikt noteikumu 18. punktu šādā redakcijā:“18. Sabiedrība "Altum" valsts energoefektivitātes fonda līdzekļus izmanto šādu atbalstāmo darbību īstenošanai:18.1. valsts atbalsta programmu īstenošana obligātā enerģijas galapatēriņa mērķa sasniegšanai;18.2. Ekonomikas ministrijas apstiprinātu sabiedrības informēšanas un izglītošanas pasākumu energoefektivitātes jomā īstenošana, ar mērķi veicināt sabiedrības izpratni un zināšanas par energoefektivitātes pasākumu ieviešanu un energoefektivitātes pasākumu ieviešanas ieguvumiem;18.3. valsts energoefektivitātes fonda pārvaldībasnodrošināšana.”. | **Tieslietu ministrijas 03.02.2020 atzinuma 1.iebildums**Norādām, ka visām ministrijām ir dots uzdevums, gatavojot tiesību aktu projektus iesniegšanai Ministru kabinetā, nodrošināt, lai zemākas hierarhijas tiesību aktu projektos ietvertās normas nedublētu attiecīgajā likumā noteikto (Valsts sekretāru sanāksmes 2019. gada 9. maija protokols Nr. 18 25.§). | **Ņemts vērā** | Noteikumu projekta 3.punkts:“ 3. Izteikt noteikumu 18. punktu šādā redakcijā:“18. Sabiedrība "Altum" valsts energoefektivitātes fonda līdzekļus izmanto šādām atbalstāmām darbībām:18.1. valsts atbalsta programmas, kas paredz obligātā enerģijas galapatēriņa mērķa sasniegšanu, īstenošanai;18.2. Ekonomikas ministrijas apstiprinātu sabiedrības informēšanas un izglītošanas pasākumu energoefektivitātes jomā īstenošana, ar mērķi veicināt sabiedrības izpratni un zināšanas par energoefektivitātes pasākumu ieviešanu un energoefektivitātes pasākumu ieviešanas ieguvumiem;18.3. valsts energoefektivitātes fonda pārvaldības nodrošināšanai.”. |
|  | **Noteikumu projekta 4.punkts:**“4. Papildināt noteikumus ar 18.1 un 18.2 punktu šādā redakcijā:“18.1 Šo noteikumu 18.2. apakšpunktā noteikto darbību ietvaros attiecināmas ir: 18.1 1. izmaksas, kas veiktas, lai nodrošinātu šo noteikumu 18.2. apakšpunktā noteiktā mērķa sasniegšanu, tajā skaitā, informatīvo materiālu izstrāde un izgatavošana, informācijas un komunikācijas aktivitātes medijos, informatīvu un izglītojošo semināru organizēšana, konsultāciju izmaksas un citi pasākumi; 18.1 2. tiešās un netiešās sabiedrības "Altum" vadības izmaksas, kas rodas šo noteikumu 18.2.apakšpunktā noteikto darbību īstenošanā un ir aprēķinātas atbilstoši sabiedrības "Altum" vadības izmaksu aprēķināšanas metodikai. 18.2 Šo noteikumu 18.3.apakšpunktā noteiktās darbības ietvaros attiecināmas ir šādas izmaksas:18.2 1. valsts energoefektivitātes fonda pārvaldnieka un fonda pārvaldnieka vietnieka darba samaksa, lai nodrošinātu lēmumu pieņemšanu par fonda, t.sk brīvo līdzekļu, izvietošanu, fonda operatīvo pārvaldi, sabiedrības "Altum" iekšējo normatīvo dokumentu apstiprināšanu, kas nepieciešami fonda darbības nodrošināšanai un līdzekļu uzskaitei saskaņā ar sabiedrības "Altum" grāmatvedības politiku;18.2 2. šo noteikumu 18.2 1. apakšpunktā noteiktās izmaksas, kas sastāda līdz 5 %, bet ne vairāk kā 26 320 euro gadā no valsts energoefektivitātes fondā esošo iemaksu apmēra fonda īstenošanas un uzraudzības laikā.”. | **Tieslietu ministrijas 03.02.2020 atzinuma 2.iebildums**Norādām, ka likumdevēja pilnvarojums Ministru kabinetam Energoefektivitātes likuma 7.panta sestajā daļa paredz tiesības noteikt kārtību, kādā Attīstības finanšu institūcija izmanto valsts energoefektivitātes fonda līdzekļus un sniedz pārskatu. Jēdziens "kārtība" norāda uz Ministru kabineta noteikumu procesuālo raksturu, proti, noteiktas procedūras izstrādāšanu (Satversmes tiesas 2013. gada 27. jūnija sprieduma lietā Nr. 2012-22-0103 18.punkts). Tādējādi Ministru kabinetam ir tiesības paredzēt dažādus procesuālus noteikumus, piemēram, noteikt, kādā termiņā vai cik bieži tiek izmantoti fonda līdzekļi u.tml. Ievērojot minēto, lūdzam svītrot projekta 4. punktu. | **Netiek ņemts vērā, panākta vienošanās elektroniskās saskaņošanas laikā****Lai nodrošinātu Noteikumu projekta 4.punktā iekļautā regulējuma piemērošanu un atbilstību Ministru kabineta pilnvarojumam, ir papildināta Energoefektivitātes likuma 7.panta sestā daļa. Līdz 20.02.2020 tiks sagatavots un iesniegts priekšlikums papildināt minēto deleģējumu likumprojekta “Grozījumi Energoefektivitātes likumā’”**  **(Nr. 491/Lp13) izskatīšanai Saeimas sēdē 3.lasījumā.**  | **Noteikumu projekta 4.punkts:**“18.1 Šo noteikumu 18.2. apakšpunktā noteikto darbību ietvaros attiecināmas ir: 18.1 1. izmaksas, kas veiktas, lai nodrošinātu šo noteikumu 18.2. apakšpunktā noteiktā mērķa sasniegšanu, tajā skaitā, informatīvo materiālu izstrāde un izgatavošana, informācijas un komunikācijas aktivitātes medijos, informatīvu un izglītojošo semināru organizēšana, konsultāciju izmaksas un citi pasākumi; 18.1 2. tiešās un netiešās sabiedrības "Altum" vadības izmaksas, kas rodas šo noteikumu 18.2.apakšpunktā noteikto darbību īstenošanā un ir aprēķinātas atbilstoši sabiedrības "Altum" vadības izmaksu aprēķināšanas metodikai; 18.2 Šo noteikumu 18.3.apakšpunktā noteiktās darbības ietvaros attiecināmas ir šādas izmaksas:18.2 1. valsts energoefektivitātes fonda pārvaldības izmaksas, t.sk., tiešās attiecināmās izmaksas un netiešās attiecināmās izmaksas;18.2 2. šo noteikumu 18.2 1. apakšpunktā noteiktās izmaksas, kas sastāda līdz 5 %, bet ne vairāk kā 26 320 euro gadā no valsts energoefektivitātes fondā esošo iemaksu apmēra fonda īstenošanas un uzraudzības laikā.”. |

|  |
| --- |
| Ilze Grīnberga |
| (par projektu atbildīgās amatpersonas vārds un uzvārds) |
| Enerģētikas finanšu instrumentu nodaļas vecākā eksperte |
| (amats) |
| 67013231 |
| (tālruņa un faksa numurs) |
| Ilze.Grinberga@em.gov.lv |
| (e-pasta adrese) |